paragraph_text: James Van Allen (Mount Pleasant, 7. rujna 1914. – Iowa City, 9. kolovoza 2006.), američki fizičar. Diplomirao (1936.) i doktorirao (1939.) na Sveučilištu u Iowi gdje je istraživao kozmičke zrake i vodio istraživanja visokih slojeva atmosfere raketama i balonima. Na osnovi podataka prikupljenih Geiger-Müllerovim brojilom postavljenim na umjetne satelite Explorer 1 i 4 te Pioneer otkrio je 1958. oko Zemlje pojasove električki nabijenih čestica u obliku dvaju torusa (prstenastih lukovica) koji zrače elektromagnetske valove (Van Allenovi pojasi zračenja).<ref> Van Allen, James, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.